pythainlp/thaigov-v2-corpus-22032023 huggingface dataset:
วันจันทร์ที่ 19 กันยายน 2565
รัฐบาลเดินหน้าขับเคลื่อนโครงสร้างพื้นฐานระบบราง ยกระดับการเดินทางและเชื่อมโยงโครงข่ายคมนาคมอย่างเป็นระบบ เตรียมเปิดให้บริการอีก 5 เส้นทางภายในปี 2565 นี้
รัฐบาลเดินหน้าขับเคลื่อนโครงสร้างพื้นฐานระบบราง ยกระดับการเดินทางและเชื่อมโยงโครงข่ายคมนาคมอย่างเป็นระบบ เตรียมเปิดให้บริการอีก 5 เส้นทางภายในปี 2565 นี้
วันนี้ (19 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่ารัฐบาลเร่งพัฒนาขับเคลื่อนโครงสร้างพื้นฐานระบบรางของประเทศ ตามนโยบายเชื่อมโยงโครงข่ายคมนาคมอย่างเป็นระบบ เพื่อยกระดับการเดินทางให้สะดวกรวดเร็ว และแก้ปัญหาการจราจรที่จะทำให้คุณภาพชีวิตของคนไทยให้ดีขึ้น รวมทั้งเพิ่มประสิทธิภาพการขนส่งและโลจิสติกส์เพื่อลดต้นทุนการขนส่งและเพิ่มขีดความสามารถในการแข่งขันของประเทศ
ทั้งนี้ โครงข่ายรถไฟทางไกลรองรับการขนส่งจากถนนสู่ระบบราง และจากทางเดี่ยวสู่ทางคู่ ประกอบด้วยโครงการก่อสร้างรถไฟทางคู่ระยะเร่งด่วน 7 เส้นทาง ระยะทาง 985 กิโลเมตร มีความคืบหน้าเป็นอย่างดี ประกอบด้วย เส้นทางที่ก่อสร้างเสร็จแล้ว จำนวน 2 เส้นทาง ได้แก่ 1) ช่วงชุมทางฉะเชิงเทรา - ชุมทางคลองสิบเก้า -ชุมทางแก่งคอย ระยะทาง 106 กิโลเมตร เปิดให้บริการแล้วเมื่อปี 2562 และ 2) ช่วงชุมทางถนนจิระ – ขอนแก่น ระยะทาง 187 กิโลเมตร เปิดให้บริการแล้วเมื่อปี 2563 และอีก 5 เส้นทางที่คาดว่าจะเปิดให้บริการภายในปี 2565 นี้
ทั้งนี้ 5 เส้นทาง ที่อยู่ในระหว่างการดำเนินการก่อสร้างและเตรียมเปิดให้บริการได้แก่ 1) ช่วงลพบุรี-ปากน้ำโพ ระยะทาง 145 กิโลเมตร 2) ช่วงมาบกะเบา-ชุมทางถนนจิระ ระยะทาง 135 กิโลเมตร 3) ช่วงนครปฐม-หัวหิน ระยะทาง 169 กิโลเมตร 4) ช่วงหัวหิน-ประจวบคีรีขันธ์ ระยะทางรวม 76 กิโลเมตร และ 5) ช่วงประจวบคีรีขันธ์-ชุมพร ระยะทางรวม 167 กิโลเมตร โดยเมื่อดำเนินการก่อสร้างเสร็จแล้ว จะสามารถเพิ่มความสะดวกรวดเร็ว ปลอดภัย ในการเดินทาง รวมถึงการขนส่งสินค้า อีกทั้งยังเชื่อมโยงโครงข่ายการคมนาคมพื้นฐานด้านอื่น ๆ ของประเทศ ได้อย่างมีประสิทธิภาพ
นายอนุชา กล่าวย้ำว่าโครงการก่อสร้างรถไฟทางคู่ตามนโยบายรัฐบาลนี้ ถือเป็นการยกระดับการเดินทางที่สำคัญเพื่อเพิ่มศักยภาพการให้บริการขนส่งระบบราง ลดต้นทุนการขนส่งระบบโลจิสต์ติก เพิ่มประสิทธิภาพการขนส่งสินค้าทางรถไฟ ลดระยะเวลาในการเดินทางได้อย่างชัดเจน อาทิเช่น การเดินทางโดยรถไฟจากกรุงเทพฯ ไปยังสถานีหัวหิน จากเดิมใช้เวลาเดินทาง 5 ชั่วโมง จะเหลือเพียงประมาณ 2 ชั่วโมงครึ่งเท่านั้น อีกทั้งเป็นการพัฒนาคุณภาพชีวิต ประหยัดพลังงานเชื้อเพลิง ลดปัญหามลพิษต่อสิ่งแวดล้อม เชื่อมโยงเครือข่ายการบริหารจัดการระบบขนส่งมวลชน สินค้าและบริการ ทั้งในพื้นที่ชนบท เมือง และประเทศเพื่อนบ้านอย่างมีประสิทธิภาพ ขับเคลื่อนเศรษฐกิจของประเทศสู่ความมั่นคง มั่งคั่ง อย่างยั่งยืน
..............................
วันเสาร์ที่ 15 ตุลาคม 2565
ดูแลทุกชีวิต ก.เกษตรอพยพสัตว์พื้นที่น้ำท่วมแล้ว 2 แสนกว่าตัว แจกอาหาร 8.7 แสนกิโล
รองโฆษกรัฐบาลเผยนายกฯ กำชับส่วนราชการ ดูแลทุกชีวิต ก.เกษตรอพยพสัตว์พื้นที่น้ำท่วมแล้ว 2 แสนกว่าตัว แจกอาหาร 8.7 แสนกิโล
วันนี้(15ต.ค.65)นางสาวรัชดาธนาดิเรก รองโฆษกประจำสำนักนายกรัฐมนตรีเปิดเผยว่าจากสถานการณ์ปริมาณน้ำฝนที่ตกหนักส่งผลให้หลายพื้นที่ได้รับผลกระทบเป็นวงกว้างพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกำชับส่วนราชการเร่งช่วยเหลือผู้ประสบอุทกภัยรวมถึงเคลื่อนย้ายคนสิ่งของและสัตว์เลี้ยงไปในที่ปลอดภัยเน้นย้ำให้ดูแลอย่างใกล้ชิดเพื่อบรรเทาความเดือดร้อนในเบื้องต้นสำหรับการดูแลพี่น้องเกษตรกรผู้เลี้ยงสัตว์นายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์ได้จัดการช่วยเหลือแก่เกษตรอย่างเต็มที่ผ่านการดำเนินงานของกรมปศุสัตว์
ทั้งนี้รายงานสถานการณ์ผลกระทบและความคืบหน้าการให้ความช่วยเหลือเกษตรกรด้านปศุสัตว์ที่ประสบอุทกภัยระหว่างวันที่28กย- 14ตค65มีดังนี้
1.ได้รับผลกระทบสะสมรวม19จังหวัด139อำเภอ651ตำบล2,466หมู่บ้าน(อยุธยาลพบุรีสิงห์บุรีชัยภูมินครราชสีมาบุรีรัมย์ยโสธรศรีสะเกษสุรินทร์อุบลราชธานีกาฬสินธุ์ขอนแก่นมหาสารคามร้อยเอ็ดแม่ฮ่องสอนพิษณุโลกสุโขทัยกาญจนบุรีประจวบคีรีขันธ์)
-เกษตรกร67,762ราย
-สัตว์ได้รับผลกระทบ4,469,563ตัว(โค193,358ตัวกระบือ42,078ตัวสุกร35,949ตัวแพะ/แกะ14,357ตัวสัตว์ปีก4,183,821ตัว)
-แปลงหญ้าได้รับผลกระทบ2,002.75ไร่
2.ได้ให้ความช่วยเหลือเฉพาะหน้าสะสมรวมดังนี้
-อพยพสัตว์210,920ตัว
-รักษาสัตว์1,582ตัว
-แจกจ่ายถุงยังชีพ1,570ถุง
-แจกจ่ายพืชอาหารสัตว์873,710กิโลกรัม
-แจกจ่ายเวชภัณฑ์เสริมสร้างสุขภาพสัตว์23,606ชุด(แร่ธาตุวิตามินผงยาปฏิชีวนะชนิดผง)
นางสาวรัชดากล่าวต่อว่ากรมปศุสัตว์ได้ตั้งวอร์รูมทั้งส่วนกลางและทุกจังหวัดติดตามสถานการณ์พร้อมเข้าช่วยเหลือเกษตรกรผู้เลี้ยงสัตว์ในพื้นที่น้ำท่วมมีการจัดส่งเจ้าหน้าที่สัตวแพทย์และสัตวบาลเข้าดูแลรักษาสุขภาพสัตว์ป่วยทั่วประเทศนายเฉลิมชัยฯรัฐมนตรีว่าการกระทรวงเกษตรฯกำชับให้มีการจัดหน่วยงานบริการเคลื่อนที่เร็วสนับสนุนตลอด24ชั่วโมงเพื่อให้เกิดความช่วยเหลือเร็วที่สุดตลอดจนเตรียมความพร้อมสำรวจความเสียหายของเกษตรกรเพื่อขอรับการชดเชย
สำหรับเกษตรกรผู้ประสบอุทกภัยที่ต้องการรับการช่วยเหลือสามารถติดต่อได้ที่สำนักงานปศุสัตว์อำเภอสำนักงานปศุสัตว์จังหวัดศูนย์วิจัยและพัฒนาอาหารสัตว์ในพื้นที่หรือติดต่อศูนย์อำนวยการป้องกันและแก้ไขปัญหาภัยพิบัติด้านปศุสัตว์กรมปศุสัตว์โทร0 2653 4444ต่อ3315หรือไปรษณีย์อิเล็กทรอนิกส์: [emailprotected]หรือแจ้งข้อมูลในแอพพลิเคชั่นDLD 4.0ที่สามารถดาวน์โหลดในโทรศัพท์มือถือได้ทุกระบบเพื่อให้ความช่วยเหลือได้ทันที
————
วันศุกร์ที่ 23 กันยายน 2565
นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม เป็นประธานเปิด “โครงการบูรณาการสร้างมาตรการความปลอดภัยในการใช้รถราชการ ระยะที่ 1”
...
นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม เป็นประธานในพิธีเปิด “โครงการบูรณาการสร้างมาตรการความปลอดภัยในการใช้รถราชการ ระยะที่ 1” ณ สำนักงานขนส่งจังหวัดขอนแก่น สาขาอำเภอบ้านไผ่ พร้อมด้วยนายเชวงศักดิ์ เร่งไพบูลย์วงษ์ ที่ปรึกษารัฐมนตรีช่วยว่าการกระทรวงคมนาคม โดยมี นายเสกสม อัครพันธุ์ รองอธิบดีกรมการขนส่งทางบก กล่าวรายงาน และ นายกิจจา หมอกเจริญ ปลัดอำเภอบ้านไผ่ นายประสิทธิ์ กล้าทำ ขนส่งจังหวัดขอนแก่น นายสราวุธ เวชกูล หัวหน้าสำนักงานขนส่งจังหวัดขอนแก่น หัวหน้าส่วนราชการในพื้นที่ ผู้นำท้องถิ่น ผู้แทนภาคเอกชน สื่อมวลชน ประชาชนในพื้นที่ ร่วมให้การต้อนรับ ในวันที่ 23 กันยายน 2565
นายวีรศักดิ์ หวังศุภกิจโกศล กล่าวว่า รัฐบาลและกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม ได้ให้ความสำคัญและกำหนดนโยบายให้เป็นวาระที่ต้องดำเนินการโดยเร่งด่วนในการแก้ไขปัญหาการเกิดอุบัติเหตุทางถนนและปัญหามลพิษที่เกิดจากฝุ่นละอองขนาดเล็ก PM 2.5 ซึ่งจากการรายงานของสำนักงานขนส่งจังหวัดขอนแก่น ทราบว่าหน่วยราชการภายในจังหวัดมีการ บูรณาการการทำงานร่วมกัน เพื่อมุ่งมั่นที่จะป้องกันและลดปัญหาการเกิดอุบัติเหตุทางถนน และแก้ไขปัญหามลภาวะทางอากาศที่เกิดจากฝุ่นละอองขนาดเล็ก PM 2.5 จากยานพาหนะทางบก ซึ่งมีสาเหตุสำคัญมาจากพฤติกรรมการขับขี่รถและความบกพร่องของตัวรถ โดยเริ่มต้นจากรถของหน่วยงานราชการ เพื่อให้เป็นต้นแบบในการสร้างวัฒนธรรมความปลอดภัยทางถนนและใส่ใจสิ่งแวดล้อม ซึ่งการดำเนินการแก้ไขปัญหาดังกล่าวจะสำเร็จลุล่วงและเกิดประโยชน์สูงสุด ต้องอาศัยความร่วมมือจากหน่วยงานราชการและประชาชนผู้ใช้รถใช้ถนน โดยให้ความสำคัญในการตรวจสอบสภาพตัวรถและอุปกรณ์ส่วนควบของรถให้มีความพร้อมใช้งานได้อย่างปลอดภัย ผู้ขับรถต้องได้รับใบอนุญาตขับรถถูกต้องตรงตามประเภทรถที่ขับขี่และปฏิบัติตามกฎจราจรอย่างเคร่งครัด จะทำให้ช่วยป้องกันและลดการเกิดอุบัติเหตุทางถนนได้อย่างมาก รวมทั้งมีการบำรุงรักษาเครื่องยนต์และระบบการทำงานต่าง ๆ อย่างสม่ำเสมอ เพื่อลดการปล่อยควันดำที่เกิดจากการเผาไหม้ที่ไม่สมบูรณ์ของเครื่องยนต์ อันเป็นสาเหตุหนึ่งของปัญหา PM 2.5 ทั้งนี้ รัฐมนตรีช่วยว่าการกระทรวงคมนาคม ได้มอบหมายให้หน่วยงาน ที่เกี่ยวข้องดำเนินการขยายผลการดำเนินโครงการดังกล่าว ในระยะต่อไปให้ครอบคลุมทั่วพื้นที่จังหวัดขอนแก่น
ในโอกาสนี้ รัฐมนตรีช่วยว่าการกระทรวงคมนาคมได้ลงพื้นที่เพื่อตรวจเยี่ยมและให้กำลังเจ้าหน้าที่ผู้ปฏิบัติงานพร้อมรับฟังความคิดเห็นและความต้องการของประชาชนในพื้นที่อำเภอบ้านไผ่
และอำเภอแวงน้อย จังหวัดขอนแก่น อีกด้วย
วันพฤหัสบดีที่ 22 กันยายน 2565
National revenue reaches 2.2 trillion Baht during first 11 months of FY2022
National revenue reaches 2.2 trillion Baht during first 11 months of FY2022
September 22, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about the Government’s revenue during the first 11 months of Fiscal Year 2022 (October 2021- August 2022) which has amounted to 2,256,250 million Baht, an increase of 6.8%yoy. This is 5.5% higher than the forecast of 117,898 million Baht.
Out of the total revenue earned during the first 11 months of FY2022, the Revenue Department has collected 1,867,250 million Baht, an increase of 248,422 million or 15.3%yoy, and 14.6% (238,187 million Baht) higher than estimated. This is thanks to continued economic growth and an expansion of consumption and import value that have contributed to the increase of revenue from VAT and corporate income tax.
On the other hand, the Excise Department yielded 465,823 million Baht during the first 11 months of FY2022, a decrease of 28,730 million Baht (5.8%) yoy, which is 15% (82,253 million Baht) lower than the earlier estimation. This is due to the decrease in tax rate applied on diesel to alleviate people’s plight as a result of global gasoline price hike.
Revenue collected during the first 11 months of FY2022 by the Customs Department accounts for 100,894 million Baht, an increase of 7,309 million Baht (7.8%) yoy, and 9.5 % (8,794 million Baht) higher than an earlier estimation.
According to the Government Spokesperson, the increase of revenue shows an emerging sign of economic recovery. The Government is well aware of the current challenges and strives to implement proper policies for socio-economic development and better livelihood forthe Thai people. The revenue increase has signaled that the Government’s policy and measure implementation is on the right track and relevant to the situation. The continued recovery of Thai tourism, following the reopening of the country to foreign visitors, also contributed to the revenue increase.
วันอาทิตย์ที่ 11 กันยายน 2565
ไทยลุ้นเหรียญรางวัลการแข่งขัน WorldSkills ครั้งที่ 46
รมว.แรงงาน นายสุชาติ ชมกลิ่น ส่งกำลังใจเชียร์ตัวแทนเยาวชนไทย แข่งขันในสนามแรก กรุงเบิร์น สมาพันธรัฐสวิส สาขาการออกแบบโมเดล
วันพฤหัสบดีที่ 8 กันยายน 2565
สธ. - บ.ไฟเซอร์ เตรียมการลงนามสัญญาจัดหาไฟเซอร์ฝาม่วงแดง 3 ล้านโดส ฉีดกลุ่มเด็กเล็ก และจัดทำแผนกระจายวัคซีน
กระทรวงสาธารณสุข และบริษัท ไฟเซอร์ประเทศไทย และอินโดไชน่า เตรียมการลงนามสัญญาจัดหาวัคซีนไฟเซอร์ฝาสีม่วงแดงสำหรับเด็กเล็ก จำนวน 3 ล้านโดส ในไตรมาส 4 ของปี 2565 และจัดทำแผนกระจายวัคซีน หลัง อย.ไทยอนุมัติให้ฉีดในเด็กอายุ 6 เดือนถึงอายุน้อยกว่า 5 ปี
กระทรวงสาธารณสุข และบริษัท ไฟเซอร์ประเทศไทย และอินโดไชน่า เตรียมการลงนามสัญญาจัดหาวัคซีนไฟเซอร์ฝาสีม่วงแดงสำหรับเด็กเล็ก จำนวน3ล้านโดส ในไตรมาส4ของปี2565และจัดทำแผนกระจายวัคซีน หลัง อย.ไทยอนุมัติให้ฉีดในเด็กอายุ6เดือนถึงอายุน้อยกว่า5ปีได้แล้ว
วันนี้ (7กันยายน2565)นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขเป็นประธานในการเตรียมลงนามสัญญาจัดหาวัคซีนโควิด19 (ไฟเซอร์) ฝาสีม่วงแดง จำนวน 3ล้านโดส สำหรับฉีดเด็กอายุ6เดือนถึงอายุน้อยกว่า5ปี ระหว่าง นพ.โอภาส การย์กวินพงศ์ อธิบดีกรมควบคุมโรค และนางสาวเด็บบราห์ ไซเฟิร์ทผู้จัดการใหญ่ บริษัท ไฟเซอร์ประเทศไทย และอินโดไชน่า
นายอนุทิน ให้สัมภาษณ์ว่า วัคซีนไฟเซอร์สำหรับเด็กเล็กที่จัดหา3ล้านโดสนั้น บริษัทจะเริ่มทยอยส่งมอบให้ประเทศไทยได้ตั้งแต่เดือนตุลาคม2565เป็นต้นไป ซึ่งนับว่าเร็วเป็นพิเศษเนื่องจากกรมควบคุมโรคมีสัญญาการสั่งซื้อที่ได้รับการอนุมัติจากครม.อยู่แล้ว เพียงแต่เพิ่มชนิดของวัคซีนที่มีการผลิตเพื่อฉีดเด็กอายุ6เดือนถึงอายุน้อยกว่า5ปีโดยเฉพาะ ทั้งนี้ กลุ่มเด็กเล็กมีความเสี่ยงต่อการติดเชื้อและแพร่เชื้อโควิดสูง เนื่องจากเป็นวัยที่ยังไม่สามารถดูแลป้องกันตนเองได้ การที่เด็กได้รับวัคซีนจะช่วยลดโอกาสของการเจ็บป่วยและลดการแพร่เชื้อไปยังผู้สูงอายุในครอบครัวอีกด้วย
********************************* 7 กันยายน 2565
วันศุกร์ที่ 30 กันยายน 2565
พม. จัดงานวันปกรณ์ 65 ยกย่องนักสังคมสงเคราะห์ดีเด่น ผู้อุทิศตนเพื่อสังคม
พม. จัดงานวันปกรณ์ 65 ยกย่องนักสังคมสงเคราะห์ดีเด่น ผู้อุทิศตนเพื่อสังคม
วันนี้ ( 30 ก.ย. 65) เวลา 14.45 น. นายพลากร สุวรรณรัฐ องคมนตรี เป็นประธานในพิธีประกาศเกียรติคุณนักสังคมสงเคราะห์ดีเด่น ประจำปี 2563 เนื่องในวันปกรณ์ 65 ภายใต้งาน “20 ปี พม. เสริมพลัง สร้างโอกาส พัฒนาคนทุกช่วงวัย” โดยมี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) นายอนุกูล ปีดแก้ว อธิบดีกรมพัฒนาสังคมและสวัสดิการ และคณะผู้บริหารกระทรวง พม. เข้าร่วมงาน ณ ห้องประชุมชั้น 2 กระทรวง พม. สะพานขาว ถนนกรุงเกษม กรุงเทพฯ
นายจุติ กล่าวว่า การประกาศเกียรติคุณนักสังคมสงเคราะห์ดีเด่นเริ่มขึ้นเป็นครั้งแรก เมื่อวันที่ 10 กุมภาพันธ์ 2523 และได้ดำเนินการมาอย่างต่อเนื่องจนถึงปัจจุบันเป็นเวลากว่า 40 ปี เพื่อยกย่องเชิดชูเกียรติและสร้างขวัญกำลังใจแก่บุคคลที่มีความทุ่มเทในการช่วยเหลือกลุ่มเป้าหมายและประชาชนที่ประสบปัญหาความเดือดร้อนทางสังคม ถือเป็นแบบอย่างที่ดีสำหรับสังคมไทย รวมถึงเป็นการส่งเสริมความร่วมมือและประสานงานระหว่างสถาบันสังคมสงเคราะห์ต่างๆ ให้เป็นเครือข่ายที่มีความเข้มแข็งในวงกว้างมากขึ้น อีกทั้งเป็นการสดุดีและเผยแพร่เกียรติคุณของศาสตราจารย์ปกรณ์ อังศุสิงห์ ปูชนียบุคคลที่ทรงคุณค่าที่เป็นผู้วางรากฐานและพัฒนางานสังคมสงเคราะห์ของประเทศให้เกิดความเจริญก้าวหน้ามาถึงทุกวันนี้
นายจุติ กล่าวเพิ่มเติมว่า ทั้งนี้ กระทรวง พม. มูลนิธิศาสตราจารย์ปกรณ์ อังศุสิงห์ และภาคีเครือข่าย จึงได้ร่วมกันจัดงานวันปกรณ์ 65 และพิธีประกาศเกียรติคุณนักสังคมสงเคราะห์ดีเด่น ประจำปี 2563 โดยมีนักสังคมสงเคราะห์ดีเด่นที่เข้ารับประกาศเกียรติคุณ จำนวนทั้งสิ้น 22 ราย แบ่งออกเป็น 3 ประเภท ประกอบด้วย 1) ประเภทนักสังคมสงเคราะห์วิชาชีพ จำนวน 6 ราย ได้แก่ นางสาวระรินทิพย์ เพ็ชรเจริญ นางรัศมี สุวรรณหงส์ นางเยาวพรรณ แช่มพุดซา นางอุไรวรรณ เกิดสังข์ ผศ.ดร.วิไลภรณ์ โคตรบึงแก และนางสาวอพชา ชัยมงคล 2) ประเภทผู้ปฏิบัติงานสังคมสงเคราะห์ จำนวน 4 ราย ได้แก่ นายมาย ไชยนิตย์ นางสาวเจน อาร์นอทร์ (Jane Arnott) นางนุสรา เตียงเกตุ และนางดวงดาว ปรอยกระโทก และ 3) ประเภทนักสังคมสงเคราะห์อาสาสมัคร จำนวน 12 ราย ได้แก่ นางสาวรัญชา บริบาลบุรีภัณฑ์ นางเกษมศิริ จิตรจุน นางปราณี จันทวร นางยุวดี บำรุงบุตร นายปานชัย แก้วอัมพรดี พ.ต.ท.หญิงสุมน เนื่องจำนงค์ นางสมหมาย เริงสำราญ พลตรีหญิงพูลศรี เปาวรัตน์ นางชลธิชา ชิณวงศ์ นางสาวกรรณิการ์ สรวยสุวรรณ์ นางรัฐนันท์ ตั้งเกียรติพชร และ รศ.ดร.กฤติกา แสนโภชน์
วันศุกร์ที่ 21 ตุลาคม 2565
ความคืบหน้ามาตรการรักษาระดับการบริโภคภายในประเทศ ปี 2565 ระยะที่ 2
ความคืบหน้าการใช้สิทธิมาตรการรักษาระดับการบริโภคภายในประเทศ ปี 2565 ระยะที่ 2 โดยจากข้อมูลสะสม ณ วันพฤหัสบดีที่ 20 ตุลาคม 2565 เวลา 23.00 น. พบว่า มีผู้ใช้สิทธิทุกโครงการรวม 38.22 ล้านคน และมียอดใช้จ่ายสะสมทั้งสิ้น 40,390.3 ล้านบาท
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยถึงความคืบหน้าการใช้สิทธิมาตรการรักษาระดับการบริโภคภายในประเทศ ปี 2565 ระยะที่ 2 ซึ่งประกอบด้วย โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 5 โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 และโครงการคนละครึ่ง ระยะที่ 5 โดยจากข้อมูลสะสม ณ วันพฤหัสบดีที่ 20 ตุลาคม 2565 เวลา 23.00 น. พบว่า มีผู้ใช้สิทธิทุกโครงการรวม 38.22 ล้านคน และมียอดใช้จ่ายสะสมทั้งสิ้น 40,390.3 ล้านบาท โดยสรุปผลการใช้จ่ายได้ ดังนี้
1. โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 5 มีผู้ใช้สิทธิจำนวน 13.14 ล้านคน และมียอดใช้จ่ายสะสม 5,069.5 ล้านบาท
2. โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 มีผู้ใช้สิทธิจำนวน 1.06 ล้านคน และมียอดใช้จ่ายสะสม 379.2 ล้านบาท
3. โครงการคนละครึ่ง ระยะที่ 5 มีผู้ใช้สิทธิจำนวน 24.02 ล้านคน และมียอดใช้จ่ายรวม 34,941.6 ล้านบาท โดยแบ่งเป็นเงินที่ประชาชนจ่ายจำนวน 17,786.3 ล้านบาท และเงินที่รัฐร่วมจ่ายจำนวน 17,155.3 ล้านบาท ทั้งนี้ สำหรับยอดใช้จ่ายสะสมแบ่งตามประเภทร้านค้า ได้แก่ ร้านอาหารและเครื่องดื่ม 14,609.7 ล้านบาท ร้านธงฟ้า 7,044.4 ล้านบาท ร้าน OTOP 1,666.5 ล้านบาท ร้านค้าทั่วไป 11,014.4 ล้านบาท ร้านบริการ 562.1 ล้านบาท และกิจการขนส่งสาธารณะ 44.5 ล้านบาท สำหรับผู้ประกอบการร้านค้าที่เข้าร่วมโครงการคนละครึ่ง ระยะที่ 5 มีผู้ประกอบการร้านค้าเข้าร่วมแล้วจำนวน 9.68 แสนราย โดยเป็นผู้ประกอบการรายใหม่ 2.30 หมื่นราย
ทั้งนี้ โฆษกกระทรวงการคลังกล่าวเพิ่มเติมว่า ขณะนี้ มีจำนวนประชาชนผู้ใช้สิทธิโครงการครบ 800 บาท แล้วจำนวนประมาณ 9.27 ล้านคน คิดเป็นร้อยละ 38.6 ของจำนวนผู้ได้รับสิทธิทั้งหมด โดยประชาชนที่ได้รับสิทธิโครงการคนละครึ่ง ระยะที่ 5 ที่ยังมีสิทธิคงเหลือสามารถใช้จ่ายได้อย่างต่อเนื่องต่อไปจนถึงวันจันทร์ที่ 31 ตุลาคม 2565 ระหว่างเวลา 06.00 น. – 22.59 น. ผ่านแอปพลิเคชันเป๋าตัง โดยขอเชิญชวนให้ประชาชนเร่งใช้สิทธิให้ครบวงเงินโครงการ 800 บาท ภายในระยะเวลาที่กำหนด
สำหรับผู้ประกอบการร้านค้าที่มีคุณสมบัติเป็นไปตามเงื่อนไขที่โครงการกำหนดและสนใจเข้าร่วมโครงการคนละครึ่ง ระยะที่ 5 สามารถลงทะเบียนเข้าร่วมโครงการได้อย่างต่อเนื่องทุกวันตามช่องทางที่กำหนดจนถึงวันศุกร์ที่ 28 ตุลาคม 2565
สำนักงานเศรษฐกิจการคลัง โทร. 02 273 9020 ต่อ 3502 3503 3506 3536 3542 3518 หรือ โทร. 08-5842-7102, 08-5842-7103,
08-5842-7104, 08-5842-7105, 08-5842-7106, 08-5842-7107, 08-5842-7108 (เวลาทำการ 08.30 – 16.30 น.)
ไปรษณีย์อิเล็กทรอนิกส์ [emailprotected]
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันอังคารที่ 4 ตุลาคม 2565
ธอส. ประกาศขึ้นดอกเบี้ยเงินฝากสูงสุด 0.325% ต่อปี
ธอส. ประกาศปรับขึ้นอัตราดอกเบี้ยเงินฝากทั้งประเภทเงินฝากประจำ และเงินฝากออมทรัพย์ และคงอัตราดอกเบี้ยเงินกู้ไว้ในระดับเดิมอย่างน้อยถึงสิ้นปี 2565 เพื่อให้สอดคล้องกับการปรับขึ้นอัตราดอกเบี้ยนโยบายของ กนง. มีผลตั้งแต่วันอังคารที่ 4 ตุลาคม 2565
ธนาคารอาคารสงเคราะห์ ประกาศปรับขึ้นอัตราดอกเบี้ยเงินฝากทั้งประเภทเงินฝากประจำ และเงินฝากออมทรัพย์ และคงอัตราดอกเบี้ยเงินกู้ไว้ในระดับเดิมอย่างน้อยถึงสิ้นปี 2565 เพื่อให้สอดคล้องกับการปรับขึ้นอัตราดอกเบี้ยนโยบายของคณะกรรมการนโยบายการเงิน(กนง.) และสนับสนุนการออมของประชาชนให้ได้รับผลตอบแทนเพิ่มขึ้น โดยมีผลตั้งแต่วันอังคารที่ 4 ตุลาคม 2565
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ตามที่คณะกรรมการนโยบายการเงิน (กนง.) มีมติให้ปรับขึ้นอัตราดอกเบี้ยนโยบาย 0.25% ต่อปี หรือจาก 0.75% ต่อปี เป็น 1.00% ต่อปี เนื่องจากเศรษฐกิจไทยยังมีแนวโน้มฟื้นตัวต่อเนื่อง แต่มีความเสี่ยงจากเงินเฟ้อเพิ่มขึ้น จึงเห็นควรให้ปรับขึ้นอัตราดอกเบี้ยนโยบายอย่างค่อยเป็นค่อยไปเข้าสู่ระดับที่เหมาะสมกับการขยายตัวของเศรษฐกิจอย่างมีเสถียรภาพในระยะยาวนั้น คณะกรรมการบริหารสินทรัพย์ หนี้สิน และการเงิน (ALCO) ของ ธอส. จึงมีมติให้ปรับขึ้นอัตราดอกเบี้ยเงินฝาก เพื่อสนับสนุนการออมของประชาชนให้ได้รับผลตอบแทนเพิ่มขึ้น และคงอัตราดอกเบี้ยเงินกู้ทุกประเภท ไว้ในระดับเดิมต่อไปอย่างน้อยถึงสิ้นปี 2565 โดยให้มีผลตั้งแต่วันอังคารที่ 4 ตุลาคม 2565 ดังนี้
เงินฝากประจำทุกประเภท ปรับเพิ่มขึ้น 0.1 - 0.325% ต่อปี
เงินฝากออมทรัพย์ ปรับเพิ่มขึ้น 0.1 - 0.2% ต่อปี
ส่วนอัตราดอกเบี้ยเงินกู้ทุกประเภทยังคงไว้ในระดับเดิมต่อไปไว้ให้นานที่สุด เพื่อแบ่งเบาภาระให้กับลูกค้าของธนาคารโดยเฉพาะกลุ่มผู้มีรายได้น้อยถึงปานกลางได้มีเวลาปรับตัวกับภาวะดอกเบี้ยที่มีแนวโน้มปรับสูงขึ้น ในอนาคต สอบถามรายละเอียดเพิ่มเติมได้ที่ ธอส. ทุกสาขาทั่วประเทศ หรือที่ G H Bank Call Center โทร.0-2645-9000 หรือ www.ghbank.co.th และ Facebook fanpage ธนาคารอาคารสงเคราะห์
วันศุกร์ที่ 16 กันยายน 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 9 - 15 กันยายน 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 9 - 15 กันยายน 2565 พบการกระทำผิด จำนวน 598 คดี คิดเป็นเงินค่าปรับ 9.66 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 9 - 15 กันยายน 2565) พบว่ามีการกระทำผิด จำนวน 598 คดี คิดเป็นเงินค่าปรับ 9.66 ล้านบาท โดยแยกเป็น สุรา จำนวน 338 คดี ค่าปรับ 2.59 ล้านบาท ยาสูบ จำนวน 189 คดี ค่าปรับ 4.72 ล้านบาท ไพ่ จำนวน 6 คดี ค่าปรับ 0.33 ล้านบาท น้ำมันและผลิตภัณฑ์น้ำมัน จำนวน 21 คดี ค่าปรับ 0.49 ล้านบาท รถจักรยานยนต์ จำนวน 28 คดี ค่าปรับ 0.62 ล้านบาท และสินค้าอื่น ๆ จำนวน 16 คดี ค่าปรับ 0.91 ล้านบาท โดยมีของกลางแยกเป็นสุรา จำนวน 5,910.064 ลิตร ยาสูบ จำนวน 30,071 ซอง ไพ่ จำนวน 1,401 สำรับ น้ำมันและผลิตภัณฑ์น้ำมัน จำนวน 13,425.000 ลิตร รถจักรยานยนต์ จำนวน 29 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม – 15 กันยายน 2565 พบว่ามีการกระทำผิด จำนวน 26,287 คดี คิดเป็นเงินค่าปรับ 474.59 ล้านบาท โดยแยกเป็น สุรา จำนวน 14,305 คดี ค่าปรับ 123.94 ล้านบาท ยาสูบ จำนวน 8,898 คดี ค่าปรับ 239.91 ล้านบาท ไพ่ จำนวน 389 คดี ค่าปรับ 3.97 ล้านบาท น้ำมันและผลิตภัณฑ์น้ำมัน จำนวน 862 คดี ค่าปรับ 29.49 ล้านบาท น้ำหอม จำนวน 105 คดี ค่าปรับ 10.28 ล้านบาท รถจักรยานยนต์ จำนวน 1,083 คดี ค่าปรับ จำนวน 26.57 ล้านบาท และสินค้าอื่น ๆ จำนวน 645 คดี ค่าปรับ 40.43 ล้านบาท โดยมีของกลางแยกเป็นน้ำสุรา จำนวน 458,631.538 ลิตร ยาสูบ จำนวน 3,364,915 ซอง ไพ่ จำนวน 23,015 สำรับ น้ำมันและผลิตภัณฑ์น้ำมัน จำนวน 1,035,732.000 ลิตร น้ำหอม จำนวน 302,932 ขวด รถจักรยานยนต์ จำนวน 1,392 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/861-2565-9-15-2565-41
วันอังคารที่ 30 สิงหาคม 2565
ครม.ไฟเขียวกรรมการป.ป.ท.ดำรงตำแหน่งไม่น้อยกว่า 1 ปี พ้นจากตำแหน่งเมื่ออายุครบ 75 ปี มีสิทธิได้รับบำเหน็จ
ครม.ไฟเขียวกรรมการป.ป.ท.ดำรงตำแหน่งไม่น้อยกว่า 1 ปี พ้นจากตำแหน่งเมื่ออายุครบ 75 ปี มีสิทธิได้รับบำเหน็จ
วันที่ 30 สิงหาคม 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี (ครม.) อนุมัติหลักการร่างพระราชกฤษฎีกาเงินเดือน เงินประจำตำแหน่ง และประโยชน์ตอบแทนอย่างอื่นของกรรมการป้องกันและปราบปรามการทุจริตในภาครัฐ พ.ศ. .... โดยกำหนดให้กรรมการป.ป.ท.ซึ่งดำรงตำแหน่งไม่น้อยกว่า 1 ปีมีสิทธิได้รับบำเหน็จตอบแทนเป็นเงินซึ่งจ่ายครั้งเดียวเมื่อพ้นจากตำแหน่งด้วยเหตุมีอายุครบ 75 ปี เพิ่มเติมจากเดิมที่กำหนดให้กรรมการป.ป.ท.ซึ่งดำรงตำแหน่งไม่น้อยกว่า 1 ปีมีสิทธิได้รับบำเหน็จตอบแทนเมื่อพ้นจากตำแหน่งจากการครบกำหนดตามวาระ และ ลาออก และให้กรรมการป.ป.ท.ซึ่งพ้นจากตำแหน่งเพราะเสียชีวิต ไม่ว่าจะดำรงตำแหน่งครบ 1 ปีหรือไม่ก็ตามให้มีสิทธิรับบำเหน็จตอบแทน ทั้งนี้เพื่อให้สอดคล้องกับพระราชบัญญัติมาตรการของฝ่ายบริหารในการป้องกันและปราบปรามการทุจริต(ฉบับที่ 2)พ.ศ. 2559 ที่บัญญัติให้กรรมการป.ป.ท.พ้นจากตำแหน่งตามวาระเมื่อมีอายุครบ 75 ปี
ทั้งนี้ กำหนดให้กรรมการ ป.ป.ท. ซึ่งดำรงตำแหน่งอยู่ในวันก่อนวันที่พระราชกฤษฎีกานี้ใช้บังคับมีสิทธิได้รับเงินเดือน เงินประจำตำแหน่ง และประโยชน์ตอบแทนอย่างอื่นตามพระราชกฤษฎีกานี้ตั้งแต่วันที่มีพระบรมราชโองการแต่งตั้ง และให้กรรมการ ป.ป.ท. ซึ่งพ้นจากตำแหน่งด้วยเหตุมีอายุครบ 75 ปี ไปก่อนที่พระราชกฤษฎีกานี้ใช้บังคับ มีสิทธิได้รับบำเหน็จตอบแทนตามพระราชกฤษฎีกานี้ด้วย
อย่างไรก็ตามสำนักงบประมาณได้เห็นชอบในหลักการ โดยมีความเห็นเพิ่มเติมว่า ให้สำนักงาน ป.ป.ท. ใช้จ่ายงบประมาณจากรายการค่าตอบแทนคณะกรรมการ ป.ป.ท. ที่ได้จัดสรรงบประมาณให้แล้ว หากไม่เพียงพอขอให้พิจารณาปรับแผนการปฏิบัติงานและแผนการใช้จ่ายงบประมาณรายจ่ายประจำปีต่อไป โดยคำนึงถึงความประหยัด คุ้มค่า หรือประโยชน์ที่จะได้รับเพื่อไม่ก่อให้เกิดภาระงบประมาณ
วันอังคารที่ 20 กันยายน 2565
การประชุมคณะทำงานโฆษกกระทรวงอุตสาหกรรม
การประชุมคณะทำงานโฆษกกระทรวงอุตสาหกรรม
วันนี้ (20 กันยายน 2565) นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม เป็นประธานการประชุมคณะทำงานโฆษกกระทรวงอุตสาหกรรม โดยที่ประชุมได้นำเสนอแนวทางการจัดทำข่าวประชาสัมพันธ์ ปี 2566 และแนวทางการปฏิบัติงานด้านการสร้างความรับรู้ความเข้าใจแก่ประชาชน (ID IA IR Chat) ปี 2566 โดยมีนายภาสกร ชัยรัตน์ รองอธิบดีกรมส่งเสริมอุตสาหกรรม และคณะทำงานฯ ของกระทรวงอุตสาหกรรม ร่วมประชุม ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
วันอังคารที่ 4 ตุลาคม 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มรภ.ร้อยเอ็ด และ มรภ.ชัยภูมิ ประจำปีการศึกษา 2560-2562
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มรภ.ร้อยเอ็ด และ มรภ.ชัยภูมิ ประจำปีการศึกษา 2560-2562
เมื่อวันที่ 22 กันยายน 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏร้อยเอ็ดและมหาวิทยาลัยราชภัฏชัยภูมิ ประจำปีการศึกษา 2560-2562 ณ หอประชุมมหาวชิราลงกรณ มหาวิทยาลัยราชภัฎสกลนคร รอบแรก เวลา 10.00 น. บัณฑิตผู้สำเร็จการศึกษาจากมหาวิทยาลัยราชภัฏร้อยเอ็ด มีผู้เข้ารับพระราชทานปริญญาบัตร ระดับปริญญาตรี จำนวนทั้งสิ้น 1,356 คน และรอบสอง เวลา 13.30 น. บัณฑิตผู้สำเร็จการศึกษาจากมหาวิทยาลัยราชภัฏร้อยเอ็ด มีผู้เข้ารับพระราชทานปริญญาบัตร ระดับปริญญาตรี 403 คน ระดับปริญญาโท 29 คน และระดับปริญญาเอก 4 คน รวมทั้งสิ้น 436 คน สำหรับบัณฑิตผู้สำเร็จการศึกษาจากมหาวิทยาลัยราชภัฏชัยภูมิ มีผู้เข้ารับพระราชทานปริญญาบัตร ระดับปริญญาตรี 1,305 คน ระดับปริญญาโท 27 คน และระดับปริญญาเอก 8 คน รวมทั้งสิ้น 1,340 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย
วันเสาร์ที่ 1 ตุลาคม 2565
ก.อุตฯ นำร่องรีไซเคิลกระดาษ 1 หมื่นกิโลมอบคืนสังคม เตรียมขยายผลนำกระดาษใช้แล้ว วนกลับมาใช้ใหม่ !
ก.อุตฯ นำร่องรีไซเคิลกระดาษ 1 หมื่นกิโลมอบคืนสังคม เตรียมขยายผลนำกระดาษใช้แล้ว วนกลับมาใช้ใหม่ !
นายกอบชัยสังสิทธิสวัสดิ์ปลัดกระทรวงอุตสาหกรรมเปิดเผยว่ากระทรวงฯเป็นหน่วยงานราชการนำร่องที่นำกระดาษใช้งานแล้วมารีไซเคิลกลับมาใช้ประโยชน์อย่างเป็นรูปธรรมผ่านโครงการ“80ปีกระทรวงอุตสาหกรรม8,000กิโลกรัมรีไซเคิลสู่สังคม”ซึ่งดำเนินการร่วมกับบริษัทเอสซีจีแพคเกจจิ้งจำกัด(มหาชน)หรือSCGPในโอกาสวาระครบรอบ80ปีของการก่อตั้งโดยมีหน่วยงานในสังกัดทั้ง7กรมเข้าร่วมด้วยการรวบรวมคัดแยกเศษกระดาษกลับมาใช้งานใหม่เพื่อเป็นวัตถุดิบในภาคอุตสาหกรรมและรีไซเคิลเพื่อมอบแก่สังคมซึ่งสอดคล้องกับหลักเศรษฐกิจหมุนเวียนและนโยบายBCG Economyของรัฐบาล(Bio-Circular-Green Economy)หลังจากเปิดตัวโครงการกระทรวงฯได้ตั้งกล่องรับเศษกระดาษขนาดใหญ่ที่ด้านล่างอาคารและขนาดเล็กของทุกหน่วยงานภายในและมีกิจกรรมรณรงค์เรื่องการแยกกระดาษเพื่อประโยชน์สูงสุดเมื่อรับเศษกระดาษเต็มแล้วSCGPจะส่งรถมาจัดเก็บประมาณเดือนละ2ครั้งแบ่งออกเป็น3ประเภทคือกระดาษขาวดำกระดาษกล่องและกระดาษรวมตั้งแต่วันที่1มี.ค. – 31ส.ค. 65เป็นเวลา6เดือนสามารถรวมกระดาษใช้งานแล้วจำนวนทั้งสิ้น11,596กิโลกรัมเกินกว่าเป้าหมาย8,000กิโลกรัมคิดเป็นร้อยละ145
“โครงการดังกล่าวก่อประโยชน์ทางเศรษฐกิจคิดเป็นมูลค่ารวม25,228บาทได้กระดาษ194รีมผลิตภัณฑ์จากการรีไซเคิลกระดาษ1ชุดได้สร้างเครือข่ายเศรษฐกิจหมุนเวียน7หน่วยงานทางด้านสังคมได้สร้างความรู้ความเข้าใจถึงแนวคิดBCGให้บุคลากรจำนวน324คนจากองค์กร133แห่งทั้งภาครัฐและภาคเอกชนได้รีไซเคิลผลิตภัณฑ์เพื่อมอบสู่สังคมประกอบด้วยมูลนิธิองค์กรการกุศลและโรงเรียนรวม8แห่งทางด้านสิ่งแวดล้อมลดการปล่อยก๊าซเรือนกระจกสุทธิเป็นศูนย์(Net Zero Emission)และความเป็นกลางทางคาร์บอน(Carbon Neutrality)ลดการตัดต้นไม้197ต้นลดการปล่อยก๊าซคาร์บอนไดออกไซด์(CO2) 7,885กิโลกรัมลดการใช้น้ำ301,496ลิตรลดการใช้เชื้อเพลิง16,234ลิตรและลดการใช้พลังงาน46,384กิโลวัตต์รวมทั้งเป็นการรองรับการซื้อขายคาร์บอนเครดิตในอนาคต”นายกอบชัยกล่าว
กระทรวงอุตสาหกรรมมีแผนดำเนินโครงการอย่างต่อเนื่องและขยายผลไปยังหน่วยงานส่วนภูมิภาค
ในปีพ.ศ. 2566ในรูปแบบการแลกกระดาษOld for Newเฉพาะจังหวัดที่มีโรงงานSCGPก่อนอาจจะนำร่อง6-8จังหวัดตามความพร้อมซึ่งสอดคล้องกับแนวทางประเมินตัวชี้วัดที่4.2เรื่องการลดใช้กระดาษของสำนักงานกพร.และเป็นการมุ่งสู่ระบบราชการ4.0 (PMQA 4.0)โดยกระดาษทั้งหมดที่เข้าโครงการฯจะถูกนำเข้ากระบวนการผลิตในอุตสาหกรรมกระดาษและบรรจุภัณฑ์เพื่อแปรรูปเป็นผลิตภัณฑ์เช่นกระดาษรีมใหม่กล่องและชุดเฟอร์นิเจอร์กระดาษเป็นต้น
นายวิชาญจิตร์ภักดีประธานเจ้าหน้าที่บริหารบริษัทเอสซีจีแพคเกจจิ้งจำกัด(มหาชน)หรือSCGPกล่าวเพิ่มเติมว่า“SCGPยินดีอย่างยิ่งที่ได้ร่วมเป็นส่วนหนึ่งของโครงการนี้ซึ่งสอดคล้องกับกรอบแนวคิดESG 4 Plusของบริษัทได้แก่“1.มุ่งNet Zero 2.Go Green 3.Leanเหลื่อมล้ำ4.ย้ำร่วมมือPlusเป็นธรรมโปร่งใส”ด้วยการมุ่งมั่นพัฒนานวัตกรรมเพื่อสิ่งแวดล้อมส่งเสริมการใช้ทรัพยากรให้เกิดประโยชน์สูงสุดตามหลักเศรษฐกิจหมุนเวียนเพื่อสร้างประโยชน์ต่อสังคมและสิ่งแวดล้อมและร่วมมือกับองค์กรต่างๆในการจัดการกระดาษรีไซเคิลอย่างมีประสิทธิภาพอย่างต่อเนื่องและSCGPพร้อมที่จะสานต่อความร่วมมือกับกระทรวงอุตสาหกรรมและทุกภาคส่วนในการขยายผลการจัดการกระดาษรีไซเคิลผ่านกิจกรรมรูปแบบต่างๆเพื่อประสานพลังในการขับเคลื่อนการพัฒนาที่ยั่งยืนต่อไป”
วันเสาร์ที่ 10 กันยายน 2565
​โฆษกรัฐบาลเผย รัฐบาลพร้อมผลักดันภาคธุรกิจการท่องเที่ยวของไทย คาดการณ์ปี 2565 นี้ นักท่องเที่ยวต่างชาติเกิน 10 ล้านคน
พร้อมสัดส่วนการจ้างงานเพิ่มขึ้น 75% รองรับ High season ในปีนี้
วันนี้ (10 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า รัฐบาลพร้อมให้การสนับสนุนและผลักดันภาคธุรกิจการท่องเที่ยว สอดรับกับรายงานจากสมาคมโรงแรมไทย และธนาคารแห่งประเทศไทย (ธปท.) ซึ่งพบว่า ดัชนีความเชื่อมั่นผู้ประกอบการที่พักแรมเดือนสิงหาคม 2565 (Hotel business operator Sentiment Index) มีอัตราการเข้าพักเฉลี่ยอยู่ที่ 48% ซึ่งเพิ่มขึ้นจากเดือนกรกฎาคม 2565 พร้อมคาดการณ์ว่าอัตราการเข้าพักเดือนกันยายน 2565 จะเฉลี่ยอยู่ที่ 40%
โฆษกประจำสำนักนายกรัฐมนตรีกล่าวว่า ดัชนีความเชื่อมั่นดังกล่าวมาจากการรวบรวมข้อมูลของผู้ประกอบการด้านโรงแรม ที่พัก จำนวน 106 แห่ง (รวมทั้งประเภทโรงแรมที่เป็น AQ, Hospitel และ Hotel Isolation) โดยนอกจากอัตราการเข้าพักที่เพิ่มขึ้นแล้ว ยังพบแนวโน้มของจำนวนคืนที่เข้าพักเฉลี่ยต่อโรงแรมที่เพิ่มขึ้น ซึ่งสามารถจำแนกได้ตามประเภทนักท่องเที่ยว โดยนักท่องเที่ยวชาวไทยเข้าพักเฉลี่ยอยู่ที่ 1.7 คืนต่อโรงแรม และนักท่องเทียวต่างชาติเข้าพักเฉลี่ยอยู่ที่ 3.3 คืนต่อโรงแรม ซึ่งส่วนใหญ่นักท่องเที่ยวต่างชาติเป็นกลุ่มเอเชียและตะวันออกกลางจำนวนกว่า 62% รองลงมาคือ ยุโรปตะวันตก ทวีปอเมริกา เเละ รัสเซีย-ยุโรปตะวันออก ตามลำดับ
ทั้งนี้ข้อมูลจากสำนักตรวจคนเข้าเมืองระบุว่า จำนวนนักท่องเที่ยวต่างชาติที่เดินทางเข้ามาประเทศไทยตั้งแต่ต้นปี 2565 จนถึงวันที่ 8 กันยายนที่ผ่านมานี้ มียอดสะสมอยู่ที่ 5,018,172 คนแล้ว โดยจากการประเมินแนวโน้มนักท่องเที่ยวต่างชาติล่าสุด รัฐบาลยังคงเป้าหมายดึงนักท่องเที่ยวต่างชาติเข้าไทยตลอดปี 2565 ไว้ที่ 10 ล้านคน จากเดิมที่คาดไว้ 6 ล้านคนในปีนี้ นอกจากนี้ ยังพบสัดส่วนการจ้างงานภายในสถานประกอบการโรงแรม ที่พัก เพิ่มขึ้นกว่า 75% โดยส่วนหนึ่งเป็นการจ้างงานพนักงานใหม่เพื่อเตรียมพร้อมรับนักท่องเที่ยวในช่วง High season ปลายปี 2565 นี้
“รัฐบาลเร่งผลักดันภาคธุรกิจการท่องเที่ยวให้สามารถเติบโตอย่างต่อเนื่อง ควบคู่กับการวางมาตรการส่งเสริมการท่องเที่ยวต่าง ๆ ปรับเปลี่ยนแนวทางการท่องเที่ยวในรูปแบบใหม่ ๆ ซึ่งจะเป็นปัจจัยหนุนส่งเสริมภาคธุรกิจ ให้พร้อมดึงดูดนักท่องเที่ยวทั้งชาวไทยและชาวต่างชาติ โดยเชื่อมั่นว่าการประสานการทำงานร่วมกันระหว่างภาครัฐและภาคเอกชนในการเพิ่มศักยภาพแก่ภาคการท่องเที่ยวไทย ซึ่งถือเป็นกำลังสำคัญในการพลิกฟื้นเศรษฐกิจของประเทศ จะส่งผลดีต่อภาคการท่องเที่ยว จนเกิดการดำเนินกิจกรรมทางเศรษฐกิจ อันเป็นการกระตุ้นและฟื้นฟูเศรษฐกิจของประเทศอย่างยั่งยืน” นายอนุชาฯ กล่าว
วันจันทร์ที่ 31 ตุลาคม 2565
กรมการขนส่งทางบก แนะนำประชาชนที่ต้องการซื้อขายรถมือสอง สามารถมาโอนด้วยตนเอง ณ สำนักงานขนส่ง เตือนไม่ควรซื้อขายด้วยวิธีการโอนลอยเสี่ยงอาจเป็นรถที่ได้มาด้วยวิธีไม่ถูกต้องตามกฎหมาย
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า ปัจจุบันการซื้อขายรถมือสองทำได้ง่ายขึ้นและมีหลายช่องทาง ประกอบกับการแข่งขันที่สูงขึ้นในตลาดการซื้อขายรถมือสอง มีการพัฒนาเทคโนโลยี การซื้อขายผ่านแอปพลิเคชัน หรือการลงประกาศซื้อขายรถมือสองผ่านเพจโซเชียลมีเดียต่าง ๆ กรมการขนส่งทางบก (ขบ.) ในฐานะหน่วยงานที่เกี่ยวข้องมีความเป็นห่วงและเตือนประชาชนที่ต้องการซื้อขายรถมือสอง ไม่ควรซื้อขายรถด้วยวิธีการโอนลอยโดยเซ็นเอกสารไว้แล้วมาดำเนินการในภายหลัง เนื่องจากอาจก่อปัญหาให้ทั้งผู้ซื้อและผู้ขายเช่น กรณีผู้ซื้อไม่ดำเนินการชำระภาษีรถประจำปี รถเกิดอุบัติเหตุ หรือนำรถไปกระทำผิดกฎหมายซึ่งยังคงปรากฏชื่อเจ้าของรถรายเดิมในระบบทะเบียน สร้างปัญหายุ่งยากให้เจ้าของรถรายเดิม นอกจากนี้การไม่นำรถเข้ามาดำเนินการโอนทางทะเบียนยังทำให้ผู้ซื้อไม่อาจตรวจสอบความถูกต้องของรถได้โดยสมบูรณ์ว่าเป็นรถที่ถูกโจรกรรมมาหรือไม่อีกด้วย
รองอธิบดีกรมการขนส่งทางบก และโฆษกกรมการขนส่งทางบก กล่าวเพิ่มเติมว่า ขบ. ได้กำชับทั้งผู้ซื้อหรือผู้ขายต้องตรวจสอบแหล่งที่มาของรถก่อนการซื้อขายทุกครั้งเพื่อเป็นข้อมูลประกอบก่อนตัดสินใจ และต้องตรวจสอบหลักฐานทะเบียนรถให้ครบถ้วนเพื่อการซื้อขายที่ถูกต้องโดยเฉพาะสมุดคู่มือรถฉบับจริงที่มีชื่อเจ้าของรถเลขตัวถัง เลขเครื่องยนต์ สีรถต้องถูกต้องตรงกับรถคันที่จะซื้อขายทุกรายการ และที่สำคัญต้องตรวจสอบว่ามีการชำระภาษีรถประจำปีครบถ้วนถูกต้อง พร้อมนำรถเข้าตรวจสภาพและดำเนินการตามขั้นตอนโอนทางทะเบียนรถ ณ สำนักงานขนส่งที่รถจดทะเบียนด้วยตนเองในทันที โดยหลักฐานการโอนที่ผู้ซื้อผู้ขายที่ต้องเตรียมมาโอนรถ ณ สำนักงานขนส่ง ได้แก่ 1) ใบคู่มือจดทะเบียนรถหรือเล่มทะเบียนรถตัวจริง 2) สำเนาบัตรประชาชนของเจ้าของรถ 3) สัญญาซื้อขาย ใบเสร็จรับเงิน และใบกำกับภาษี 4) แบบคำขอโอนและรับโอนที่กรอกรายการและลงลายมือชื่อผู้โอนและผู้รับโอนเรียนร้อย ในกรณีเป็นนิติบุคคลต้องใช้หนังสือรับรองการจดทะเบียนนิติบุคคล และสำเนาบัตรประจำตัวประชาชนของกรรมการผู้มีอำนาจลงนาม
ทั้งนี้ ขบ. จะมีการตรวจสอบทะเบียนรถด้วยระบบฐานข้อมูล MDM (Master Data Management) สามารถตรวจสอบความถูกต้องของทะเบียนรถ ข้อมูลต่าง ๆ ได้แม่นยำ เพื่อความมั่นใจในการซื้อขายรถ โดยระบบจะดำเนินการแก้ไขเปลี่ยนแปลงชื่อผู้ครอบครองรถในทันทีที่ได้รับข้อมูลการแก้ไข อีกทั้งยังเชื่อมโยงออนไลน์พร้อมกันทั่วประเทศในทุกระบบงานพร้อมเอกสารประกอบการดำเนินการทุกครั้งที่มีการแก้ไขสาระสำคัญทางทะเบียนรถ ดังนั้นชื่อผู้ครอบครองรถที่ปรากฏในระบบ จึงตรงกับที่ระบุในเล่มทะเบียนรถ ขบ. แนะนำให้ผู้ที่ต้องการซื้อขายรถมือสองทำตามขั้นตอนที่แนะนำเพื่อความปลอดภัยในการโอนรถ และไม่ให้ตกเป็นเหยื่อของมิจฉาชีพ
วันศุกร์ที่ 2 กันยายน 2565
​รัฐบาลโชว์ตัวเลขเงินลงทุนต่างชาติ 7 เดือนแรก สูงถึง 7.4 หมื่นล้านบาท ยืนยันต่างชาติให้ความมั่นใจ
​รัฐบาลโชว์ตัวเลขเงินลงทุนต่างชาติ 7 เดือนแรก สูงถึง 7.4 หมื่นล้านบาท ยืนยันต่างชาติให้ความมั่นใจ
วันนี้ (2 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี กล่าวว่านักลงทุนต่างชาติสนใจลงทุนในไทยสูงถึงกว่า 7 หมื่นล้านบาท ในช่วง 7 เดือนแรก ปี 2565 (มกราคม – กรกฎาคม) และคาดการณ์ว่าช่วงเดือนที่เหลือยังคงมีนักลงทุนต่างชาติเข้ามาประกอบธุรกิจในประเทศไทยอย่างต่อเนื่อง แสดงถึงความเชื่อมั่นที่นักลงทุนเล็งเห็นศักยภาพของไทย และนโยบายการส่งเสริมการลงทุนที่ชัดเจน รวมถึงการอำนวยความสะดวกแก่นักลงทุนในทุกมิติ
โฆษกประจำสำนักนายกรัฐมนตรี เปิดเผยข้อมูลจากกระทรวงพาณิชย์ว่า ตั้งแต่เดือนมกราคม-กรกฎาคม 2565 ไทยอนุญาตให้คนต่างชาติเข้ามาลงทุนประกอบธุรกิจในประเทศไทย จำนวน 323 ราย โดยประเทศที่เข้ามาลงทุนมากที่สุด ได้แก่ ญี่ปุ่น สิงคโปร์ สหรัฐอเมริกา ฮ่องกง และจีน ตามลำดับ คิดเป็นเงินลงทุนทั้งสิ้นกว่า 73,635 ล้านบาท เกิดการจ้างงานคนไทยกว่า 3,308 คน ซึ่งเมื่อเปรียบเทียบกับปี 2564 ช่วงเดือนเดียวกัน พบว่า มีการลงทุนจากนักลงทุนต่างชาติเพิ่มเกือบ 28,925 ล้านบาท
ในขณะที่ การลงทุนของนักลงทุนต่างชาติในพื้นที่โครงการเขตพัฒนาพิเศษภาคตะวันออก (EEC) คิดเป็นร้อยละ 18 ของจำนวนนักลงทุนทั้งหมดใน 7 เดือนนี้ โดยมีเงินลงทุนในพื้นที่ EEC กว่า 3 หมื่นล้านบาท โดยเป็นผลมาจากนโยบายส่งเสริมการลงทุนของภาครัฐ การสนับสนุนธุรกิจที่เกี่ยวเนื่องกับอุตสาหกรรมเป้าหมายของประเทศ มาตรการกระตุ้นเศรษฐกิจด้านต่าง ๆ รวมถึง การอำนวยความสะดวกให้แก่นักลงทุน
“รัฐบาลได้เตรียมพร้อมทั้งนโยบาย การดำเนินการ และกำหนดแนวทางการทำงานให้หน่วยงานที่เกี่ยวข้อง เพื่อมุ่งหน้าเป็นศูนย์กลางการลงทุนของภูมิภาค โดยได้เร่งดำเนินการก่อสร้างระบบโครงสร้างพื้นฐาน ทั้งด้านคมนาคมขนส่ง และสาธารณูปโภค ให้แล้วเสร็จตามแผน รวมทั้งปรับปรุงกฎระเบียบ เพื่อรองรับ และจูงใจการลงทุนจากต่างชาติ โดยการดำเนินการทั้งหมดของรัฐบาลนี้ ก็เพื่อคนในพื้นที่ แรงงานไทย และประเทศไทย ได้ประโยชน์สูงสุดจากการลงทุน " นายอนุชา กล่าว
วันพฤหัสบดีที่ 22 กันยายน 2565
ครม. ไฟเขียว ขยายเวลา "ฟรีวีซ่า - Visa on Arrival" ให้ต่างชาติพำนักในไทยได้นานขึ้น หนุนฟื้นเศรษฐกิจการท่องเที่ยว
....
ที่ประชุม ครม. (20 ก.ย. 65) เห็นชอบขยายเวลาการอนุญาตให้คนต่างด้าวบางจำพวกอยู่ในราชอาณาจักรเป็นกรณีพิเศษ ตั้งแต่วันที่ 1 ต.ค. 65 - 31 มี.ค. 66 ดังนี้
.
1.คนต่างด้าวที่ขอรับการตรวจลงตรา Visa on Arrival ขยายระยะเวลาจากเดิมอยู่ได้ไม่เกิน 15 วัน เป็นไม่เกิน 30 วัน
2.คนต่างด้าวผู้ถือหนังสือเดินทางของประเทศที่รัฐบาลของประเทศนั้น ได้ทำความตกลงระหว่างกันกับรัฐบาลไทย กรณีการยกเว้นการตรวจลงตรา จากเดิมอยู่ได้ไม่เกิน 30 วัน ขยายเป็นไม่เกิน 45 วัน
3.คนต่างด้าวที่เข้ามาในราชอาณาจักรชั่วคราวซึ่งได้รับการยกเว้นการตรวจลงตรา ประเภท ผ.30 ซึ่งเป็นมาตรการที่ไทยให้ฝ่ายเดียว จากเดิมอยู่ได้ไม่เกิน 30 วัน ขยายเป็นไม่เกิน 45 วัน
.
การขยายเวลาในครั้งนี้เพื่อกระตุ้นให้เกิดการเดินทางเข้ามาท่องเที่ยวในประเทศไทยและเพิ่มค่าใช้จ่ายของนักท่องเที่ยวระหว่างที่อยู่ในประเทศไทย ซึ่งจะเป็นการฟื้นฟูเศรษฐกิจการท่องเที่ยวและเยียวยาผลกระทบจากสถานการณ์โควิด-19
#ไทยคู่ฟ้า#ร่วมต้านโควิด19
-------------------
วันเสาร์ที่ 22 ตุลาคม 2565
สธ.-แพทยสภา จัดหลักสูตรอบรมด้านหัตถการและการรักษาแก่แพทย์ รพ.ชุมชน รุ่นแรก 10 ราย ช่วยดูแลผู้ป่วยในพื้นที่ห่างไกล ทุรกันดารให้ปลอดภัย ลดการส่งต่อ
สธ.ร่วมมือกับแพทยสภา จัดฝึกอบรม “หลักสูตรหัตถการและการรักษาสำหรับแพทย์ที่ปฏิบัติงานในโรงพยาบาลชุมชน” มีแพทย์ผ่านการอบรมรุ่นแรกแล้ว 10 ราย ทั้งการผ่าตัดคลอดและการดูแลผู้ป่วยกลุ่มโรคไม่ติดต่อเรื้อรัง ช่วยดูแลประชาชนในพื้นที่ห่างไกล ทุรกันดาร
กระทรวงสาธารณสุข ร่วมมือกับแพทยสภา จัดฝึกอบรม “หลักสูตรหัตถการและการรักษาสำหรับแพทย์ที่ปฏิบัติงานในโรงพยาบาลชุมชน” มีแพทย์ผ่านการอบรมรุ่นแรกแล้ว10 ราย ทั้งการผ่าตัดคลอดและการดูแลผู้ป่วยกลุ่มโรคไม่ติดต่อเรื้อรัง ช่วยดูแลประชาชนในพื้นที่ห่างไกล ทุรกันดารให้ปลอดภัย ลดการส่งต่อ และลดค่าใช้จ่ายในการเดินทางของประชาชน โดยแพทย์สามารถรับค่าตอบแทนเพิ่มได้ตามหลักเกณฑ์ข้อกำหนดค่าตอบแทน
นายแพทย์โอภาส การย์กวินพงศ์ ปลัดกระทรวงสาธารณสุข เปิดเผยว่า กระทรวงสาธารณสุขได้ร่วมมือกับแพทยสภา จัดการฝึกอบรมในหลักสูตรประกาศนียบัตรวิชาชีพเวชกรรม “หลักสูตรหัตถการและการรักษาสำหรับแพทย์ที่ปฏิบัติงานในโรงพยาบาลชุมชน” โดยราชวิทยาลัยหรือโรงพยาบาลต่างๆ มีระยะเวลาการอบรมตั้งแต่ไม่เกิน6 เดือน, 6 เดือนขึ้นไป และไม่ต่ำกว่า 1 ปี ซึ่งขณะนี้มีแพทย์สำเร็จการฝึกอบรมรุ่นแรกแล้ว 10 ราย ได้แก่ 1.ด้านการผ่าตัดคลอด โรงพยาบาลอุดรธานี (รุ่นที่ 1) จำนวน 3 ราย 2.ด้านการดูแลผู้ป่วยกลุ่มโรคไม่ติดต่อเรื้อรัง (NCDs) โรงพยาบาลมหาราชนครราชสีมา (รุ่นที่ 1) จำนวน 4 ราย และ ด้านการผ่าตัดคลอดในโรงพยาบาลชุมชน โรงพยาบาลพบพระและโรงพยาบาลอุ้มผาง (รุ่นที่ 1) จำนวน 3 ราย
“การอบรมดังกล่าวเป็นการเพิ่มพูนทักษะที่จำเป็นสำหรับแพทย์เพื่อการดูแลผู้ป่วยในพื้นที่ห่างไกล อาทิ การผ่าตัดคลอด ซึ่งบางพื้นที่มีอุปสรรคในการส่งต่อ และขาดแพทย์เฉพาะทาง เช่น อ.พบพระ จ.ตาก อ.เพ็ญ จ.อุดรธานี ทำให้ประชาชนในพื้นที่ได้รับการรักษาที่รวดเร็วและปลอดภัย ลดการส่งต่อไปยังโรงพยาบาลศูนย์/โรงพยาบาลทั่วไป รวมถึงช่วยลดค่าใช้จ่ายในการเดินทางของผู้ป่วยและญาติ” นายแพทย์โอภาสกล่าว
นายแพทย์โอภาสกล่าวต่อว่า สำหรับค่าตอบแทนในการปฏิบัติงานของแพทย์กลุ่มนี้ กระทรวงสาธารณสุขให้การสนับสนุนเพิ่มเติมเพื่อเป็นขวัญกำลังใจการปฏิบัติหน้าที่โดยเป็นไปตามหลักเกณฑ์ วิธีการ และเงื่อนไขในการจ่ายค่าตอบแทนแนบท้ายข้อบังคับกระทรวงสาธารณสุข ว่าด้วยการจ่ายเงินค่าตอบแทนเจ้าหน้าที่ที่ปฏิบัติงานให้กับหน่วยบริการในสังกัดกระทรวงสาธารณสุข (ฉบับที่2) พ.ศ. 2558 (ฉบับที่ 5) พ.ศ. 2552 (ฉบับที่ 10) พ.ศ. 2559 (ฉบับที่ 11) พ.ศ. 2559 และ (ฉบับที่ 12) พ.ศ. 2559 ซึ่งมีการกำหนดสิทธิประโยชน์และค่าตอบแทนสำหรับวิชาชีพแพทย์ที่ให้บริการหรือสนับสนุนในงานด้านการรักษาพยาบาล ด้านการสาธารณสุข ด้านการชันสูตรพลิกศพ หรืองานด้านอื่นที่กฎหมายหรือกระทรวงสาธารณสุขกำหนดให้เป็นหน้าที่ที่จะต้องปฏิบัติไว้อย่างครอบคลุม ซึ่งได้แจ้งให้ผู้ตรวจราชการ นายแพทย์สาธารณสุขจังหวัด ผู้อำนวยการโรงพยาบาลศูนย์/โรงพยาบาลทั่วไป/โรงพยาบาลชุมชนทุกแห่งทราบแล้ว
******************************************* 22 ตุลาคม 2565
วันจันทร์ที่ 26 กันยายน 2565
“อนุทิน” เตรียมเสนอ ครม. อนุมัติค่าตอบแทน อสม.และ อสส. 1.05 ล้านคน คนละ 2,000 บาท  สนับสนุนภารกิจดูแลประชาชนถึงเดือน ก.ย. พร้อมขอบคุณร่วมต่อสู้โควิดจนสำเร็จ
“อนุทิน” เตรียมเสนอ ครม. อนุมัติค่าตอบแทน อสม.และ อสส. 1.05 ล้านคน คนละ 2,000 บาท  สนับสนุนภารกิจดูแลประชาชนถึงเดือน ก.ย. พร้อมขอบคุณร่วมต่อสู้โควิดจนสำเร็จ
วันที่ 26 กันยายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ในวันที่ 27 ก.ย. 65 นายอนุทิน ชาญวีรกูล รองนายกรัฐมนตรีและรมว.สาธารณสุข จะเสนอที่ประชุมคณะรัฐมนตรี (ครม.) เพื่อพิจารณาอนุมัติงบประมาณรายจ่ายปี 2565 งบกลาง รายการเงินสำรองจ่ายเพื่อกรณีฉุกเฉินหรือจำเป็น จำนวน 2,100.61 ล้านบาท เพื่อเป็นค่าตอบแทนให้แก่อาสาสมัครสาธารณสุขประจำหมู่บ้าน (อสม.)จำนวน 1,039,729 คน และอาสาสมัครสาธารณสุขกรุงเทพมหานคร (อสส.) จำนวน10,577 คน รวม 1,050,306 คน ช่วงเดือนมิ.ย. – ก.ย. 65 รวม 4 เดือน ในอัตรา 500 บาทต่อคนต่อเดือน รวมเป็น 2,000 บาทต่อคน
ทั้งนี้ เงินดังกล่าวเป็นค่าตอบแทน เยียวยา ชดเชย และเสี่ยงภัย และสนับสนุนการปฏิบัติภารกิจของ อสม. และอสส. ในการเฝ้าระวัง ป้องกัน และควบคุมโรคโควิด19 ในชุมชนในช่วงระยะเวลาที่โควิด19 ยังคงเป็นโรคติดต่ออันตราย
“รัฐบาลได้อนุมัติงบประมาณเพื่อจ่ายค่าตอบแทนแก่ อสม. และอสส. ตามนโยบายที่ รมว.สาธารณสุขได้ให้ไว้ว่าจะดูแล อสม. อสส. ไปจนกว่าโควิดจะหมดไป เนื่องจากช่วงโควิด19 แพร่ระบาด อาสาสมัครมีภารกิจมากขึ้น ซึ่งจะต้องไม่เป็นภาระที่อาสาสมัครต้องจ่ายเอง ไม่ว่าจะเป็นค่าน้ำมันรถส่งยา ค่าวัสดุอุปกรณ์ทางการแพทย์ ค่าเดินทางไปเยี่ยมผู้ป่วย และ เก็บข้อมูลสุขภาพประชาชน ซึ่งหาก ครม. อนุมัติงบประมาณในครั้งนี้ จะเป็นการสนับสนุน อสม. และ อสส. รวมแล้วเป็นเวลา 30 เดือน หรือ 2 ปีครึ่ง ตั้งแต่ มี.ค. 63- ก.ย. 65 ในการนี้รองนายกรัฐมนตรียังได้ขอบคุณอาสาสมัครทุกคนที่ได้ร่วมกันทำงานต่อสู้กับโควิดจนสำเร็จ” น.ส.ไตรศุลี กล่าว
น.ส.ไตรศุลี กล่าวว่า ตลอดระยะเวลาการแพร่ระบาดของโควิด19 ในประเทศไทย อสม. และ อสส. นับเป็นกลไกสำคัญที่สนับสนุนการทำงานของบุคลากรทางการแพทย์ จนประเทศไทยสามารถต่อสู้กับโรคระบาดได้สำเร็จ และตั้งแต่วันที่ 1 ต.ค. 65 เป็นต้นไป โควิด19 ได้ลดระดับจากโรคติดต่ออันตราย เป็นโรคติดต่อที่ต้องเฝ้าระวัง ทั้ง อสม. และ อสส. จะยังคงเป็นกำลังสำคัญในการเตรียมความพร้อมประเทศเข้าสู่ระยะ Post - pandemic อาทิ การปรับตัวเพื่อสอดคล้องกับสถานการณ์ การดำเนินงานตามมาตรการของชุมชนเพื่อให้ชุมชนปลอดภัย
........................
วันอังคารที่ 11 ตุลาคม 2565
กรมเจ้าท่า เตรียมพร้อมความปลอดภัยทางน้ำ รับเทศกาลหยุดยาวเดือนตุลาคมนี้ ส่งเสริมการท่องเที่ยวกระตุ้นเศรษฐกิจไทย
...
กรมเจ้าท่า เตรียมพร้อมความปลอดภัยทางน้ำ รับเทศกาลหยุดยาวเดือนตุลาคมนี้ ส่งเสริมการท่องเที่ยวกระตุ้นเศรษฐกิจไทย
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า ตามนโยบายรัฐบาลมุ่งเดินหน้าผลักดันอุตสาหกรรมฟื้นการท่องเที่ยวในทุกมิติ เพื่อเพิ่มขีดความสามารถในการแข่งขันประเทศ กระทรวงคมนาคม โดยรัฐมนตรีว่าการกระทรวงคมนาคม นายศักดิ์สยาม ชิดชอบ และรัฐมนตรีช่วยว่าการกระทรวงคมนาคม ดร.อธิรัฐ รัตนเศรษฐ ได้มอบหมายให้กรมเจ้าท่า ดำเนินการเตรียมพร้อมความปลอดภัยทางน้ำ รับเทศกาลหยุดยาวในช่วงเดือนตุลาคม 2565 ซึ่งมีวันหยุดยาวต่อเนื่องหลายวัน ระหว่างวันที่ 13 - 16 ตุลาคม 2565 คาดการณ์จะมีประชาชนเดินทางมากขึ้นหลังรัฐบาลผ่อนคลายมาตรการต่างๆ จึงได้สั่งการให้สำนักงานเจ้าท่าภูมิภาค 1 - 7 และสาขา เพื่อเตรียมความพร้อมรองรับการเดินทางท่องเที่ยวและกลับภูมิลำเนาช่วงวันหยุดยาวของประชาชน พร้อมกับเป็นการกระตุ้นเศรษฐกิจการท่องเที่ยว ให้ฟื้นตัวได้เป็นอย่างดี
จังหวัดฝั่งอันดามัน เป็นพื้นที่ในการกำกับดูแลความปลอดภัยของสำนักงานเจ้าท่าภูมิภาคที่ 5 ประกอบไปด้วยสำนักงานเจ้าท่าภูมิภาค 6 สาขา ส่วนใหญ่จะเป็นพื้นที่ที่มีการท่องเที่ยวทางน้ำทางทะเลไม่ว่าจะเป็น จ.ระนอง จ.พังงา จ.กระบี่ จ.ภูเก็ต จ.ตรัง และจ.สตูล โดยในวันที่ 10 ตุลาคม 2565 นายวิวัธน์ ชิดเชิดวงศ์ ผู้อำนวยการสำนักงานเจ้าท่าภูมิภาคที่ 5 ได้จัดประชุมหน่วยงานในสังกัด เพื่อเตรียมความพร้อมรองรับการควบคุม กำกับ ดูแลและอำนวยความสะดวกด้านการคมนาคมขนส่งทางน้ำให้แก่ประชาชนและนักท่องเที่ยวก่อนเทศกาลหยุดยาว ดังนี้
สำนักงานเจ้าท่าภูมิภาคสาขาตรัง ซึ่งออกตรวจตราความปลอดภัย ก่อนวันหยุดต่อเนื่อง โดยตรวจสอบสภาพความมั่นคงแข็งแรงของท่าเทียบเรือโดยสาร ตัวเรือ เครื่องจักรเรือ อุปกรณ์ประจำเรือ ตลอดจนอุปกรณ์ช่วยชีวิต พร้อมทั้งเข้มงวดกวดขันเรือในพื้นที่ให้ปฏิบัติตามกฎหมายและมาตรการความปลอดภัยทางน้ำก่อนเรือออกจากท่าเรือ
สำนักงานเจ้าท่าภูมิภาคสาขาสตูล ตรวจสอบความเรียบร้อย ความปลอดภัยของท่าเทียบเรือและความพร้อมของเรือ อาทิ ถังดับเพลิง พวงชูชีพ เสื้อชูชีพ ในช่วงก่อนวันหยุดต่อเนื่อง และได้เน้นย้ำเกี่ยวกับมาตรการการป้องกัน การแพร่เชื้อโควิด-19 ให้ผู้ประกอบกิจการทำความสะอาดโดยฉีดพ่นแอลกอฮอล์ บริเวณเบาะนั่งและเสื้อชูชีพในเรือสปีดโบต พร้อมทั้งจัดตั้งศูนย์อำนวยการความปลอดภัยทางน้ำ ณ ท่าเทียบเรือปากบารา
สำนักงานเจ้าท่าภูมิภาคสาขากระบี่ ออกตรวจตราอำนวยความสะดวกบริเวณท่าเทียบเรือต่าง ๆ ในพื้นที่จังหวัดกระบี่ เพื่อเฝ้าระวังความปลอดภัยทางน้ำ พร้อมกำชับให้เจ้าของเรือ ผู้ควบคุมเรือปฏิบัติตามกฎหมายอย่างเคร่งครัด และให้ผู้โดยสารให้สวมใส่เสื้อชูชีพตลอดการสัญจรทางน้ำ
ทั้งนี้ กรมเจ้าท่าพร้อมบูรณาการร่วมกับหน่วยงานอื่นๆ เพื่อลดการเกิดอุบัติเหตุ พร้อมขอความร่วมมือประชาชนและนักท่องเที่ยวโปรดเชื่อฟังเจ้าหน้าที่ประจำท่าเทียบเรือ ระมัดระวังการขึ้น - ลงเรือ สวมใส่เสื้อชูชีพขณะโดยสารเรือ เพื่อให้วันหยุดยาวในช่วงเดือนตุลาคมนี้เกิดความปลอดภัย อุบัติเหตุต้องเป็นศูนย์ ตามนโยบายของรัฐบาลและกระทรวงคมนาคม
วันอังคารที่ 27 กันยายน 2565
ตลาดที่อยู่อาศัยในพื้นที่ EEC เติบโตดี ยอดขายเพิ่ม 2.5 หมื่นล้านบาท
วันอาทิตย์ที่ 25 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลยินดีที่สถานการณ์ตลาดที่อยู่อาศัยในพื้นที่เขตพัฒนาพิเศษภาคตะวันออก หรือ EEC
ปรับตัวดีขึ้นอย่างต่อเนื่อง โดยช่วงไตรมาสที่ 2 ของปีนี้ มีโครงการเสนอขายในพื้นที่ 59,000 หน่วย มูลค่ากว่า
2 แสนล้านบาท มีโครงการใหม่ 3,500 หน่วย เพิ่มจำนวนจากไตรมาสแรกร้อยละ 19.14
คิดเป็นมูลค่าเพิ่มขึ้นร้อยละ 37.06 สำหรับยอดขายใหม่ของไตรมาสนี้เพิ่มขึ้น 7,890 หน่วย คิดเป็นมูลค่า
25,000 ล้านบาท มีจำนวนเหลือขายลดลงร้อยละ 7.8 ส่งผลให้อัตราดูดซับ หรือ Absorption Rate
ต่อเดือนเพิ่มขึ้น สะท้อนว่าตลาดที่อยู่อาศัยในพื้นที่ EEC ยังคงได้รับความสนใจและเป็นไปในทิศทางบวก
โดยทำเลที่มีการเสนอขายมากที่สุด ได้แก่ หาดจอมเทียน พัทยา-เขาพระตำหนัก แหลมฉบัง ศรีราชา-
อัสสัมชัญ และมาบตาพุด ตามลำดับ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 23 กันยายน 2565
ห้ามพลาด! ดอกเบี้ยบ้านถูกสุดๆ ช่วง Golden Minute ปีแรกเพียง 0.69%  ในงาน Variety Home Virtual Fair ครั้งที่ 2 จาก ธอส.
ธนาคารอาคารสงเคราะห์ (ธอส.) จัดโปรโมชั่นสุดพิเศษในงาน Variety Home Virtual Fair มหกรรมที่อยู่อาศัยและการเงินออนไลน์จาก ธอส. ครั้งที่ 2 ที่ให้บริการทางการเงินบนโลกออนไลน์เสมือนจริงผ่านทางเว็บไซต์ virtualfair.ghbank.co.th ระหว่างวันที่ 21-25 ก.ย.2565
ธนาคารอาคารสงเคราะห์ (ธอส.) จัดโปรโมชั่นสุดพิเศษในงาน Variety Home Virtual Fair มหกรรมที่อยู่อาศัยและการเงินออนไลน์จาก ธอส. ครั้งที่ 2 ที่ให้บริการทางการเงินบนโลกออนไลน์เสมือนจริงผ่านทางเว็บไซต์ virtualfair.ghbank.co.th ระหว่างวันที่ 21-25 ก.ย. 65 เพื่อตอบแทนลูกค้าเนื่องในโอกาสครบรอบ 69 ปี พิเศษ!! ในวันที่ 25 ก.ย.65 พบกับช่วง LIVE EVENT บน Facebook Fanpage ธนาคารอาคารสงเคราะห์ ระหว่างเวลา 14.00-16.30 น. เพื่อจองสิทธิ์อัตราดอกเบี้ยพิเศษของธนาคาร แบ่งเป็น เงินฝากออมทรัพย์ Golden Minute ดอกเบี้ยเงินฝากเท่ากับ 3.00% ต่อปีจองสิทธิ์เวลา 14.30-14.45 น. จำนวนเพียง 100 ราย รายละไม่เกิน 500,000 บาท จองซื้อบ้านมือสอง ธอส. ช่วงบ้านถูกและดี นาทีเดียว ราคาพิเศษจำนวน 10 หลัง เวลา 15.00-15.30 น. และ สินเชื่อบ้าน ต่อที่ 2 ช่วง Golden Minute รับดอกเบี้ยต่ำปีที่ 1 เท่ากับ MRR-5.46% หรือเท่ากับ 0.69% ต่อปี เฉลี่ย 3 ปีแรกเพียง 1.69% เท่านั้น กรอบวงเงินจำกัด จองก่อนได้ก่อน จองสิทธิ์เวลา 16.00-16.10 น. สอบถามรายละเอียดเพิ่มเติมได้ที่ G H Bank Call Center โทร 0-2645-9000, Facebook Fanpage ธนาคารอาคารสงเคราะห์ หรือติดตามข้อมูลข่าวสารของธนาคารได้ที่ www.ghbank.co.th Application : GHB ALL และ GHB Buddy บน Application Line
วันจันทร์ที่ 10 ตุลาคม 2565
10 ตุลาคม “วันสุขภาพจิตโลก”  เชิญชวนคนไทยให้ความสำคัญกับการดูแลสุขภาพจิตตนเองและคนรอบข้าง ร่วมลดสถิติป่วยซึมเศร้าและการฆ่าตัวตาย
10 ตุลาคม “วันสุขภาพจิตโลก”  เชิญชวนคนไทยให้ความสำคัญกับการดูแลสุขภาพจิตตนเองและคนรอบข้าง ร่วมลดสถิติป่วยซึมเศร้าและการฆ่าตัวตาย
วันที่ 10 ตุลาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ในโอกาสที่วันที่ 10 ต.ค. ของทุกปีเป็นวันสุขภาพจิตโลก (World Mental Health Day) รัฐบาลขอเชิญชวนประชาชนทุกคนได้ถือโอกาสวันนี้เป็นจุดเริ่มต้นการหันมาให้ความสำคัญกับการดูแลสุขภาพจิตของตนเอง คนในครอบครัว ตลอดจนคนรอบข้าง โดยหมั่นสังเกตภาวะอารมณ์ ความรู้สึกของตนเอง และพฤติกรรมคนรอบข้าง มีการพูดคุย ให้คำปรึกษาหรือให้กำลังใจเมื่อมีปัญหา
ทั้งนี้ เนื่องจากปัจจุบันสังคมมีลักษณะซับซ้อน การรับรู้ข้อมูลในโซเชียลมีเดียจำนวนมาก ส่งผลต่อพฤติกรรมความรุนแรง และความเครียด ทำให้การป่วยทางจิตเวช หรือภาวะซึมเศร้าเกิดขึ้นได้กับคนทุกวัย จึงต้องมีการเฝ้าระวังตลอดจนมีการเสริมสร้างสุขภาพจิตให้แข็งแรง หากพบความผิดปกติควรปรึกษาแพทย์ หรือสามารถโทรปรึกษาที่สายด่วนกรมสุขภาพจิต 1323
น.ส.ไตรศุลี กล่าวว่า การหันมาให้ความสำคัญกับการดูแลสุขภาพจิต รู้เท่าทันภาวะอารมณ์ของตนเองและคนรอบข้าง จะเป็นส่วนสำคัญในการช่วยป้องกันภาวะซึมเศร้า หรือลดความรุนแรงของโรค ตลอดจนป้องกันการฆ่าตัวตาย ซึ่งข้อมูลของกรมสุขภาพจิตระบุว่า ปัจจุบันในประเทศไทยมีอัตราการฆ่าตัวตายสูงขึ้น ไปทิศทางเดียวกับทั่วโลก
กรมสุขภาพจิต ระบุว่า ปัจจุบันประเทศไทยมีค่าเฉลี่ยการฆ่าตัวตายเพิ่มขึ้น 500 - 1,000 คนต่อปี สำหรับข้อมูลในปี 2564 มีผู้ฆ่าตัวตายประมาณ 5,000 คน โดยมาจากปัญหาด้านความสัมพันธ์ ร้อยละ 50 ปัญหาเรื่องสุขภาพ ร้อยละ30 และ ปัญหาการดื่มเครื่องดื่มแอลกอฮอล์ ปัญหาด้านเศรษฐกิจ อื่น ๆ ร้อยละ 20
“การป่วยทางจิตใจเป็นปัญหาที่ทั่วโลกเผชิญ โดยมีการประเมินว่าหากสถานการณ์ยังเป็นอย่างปัจจุบันไม่มีการรณรงค์ป้องกันร่วมกันแก้ไข ใน 10 ปีข้างหน้าสุขภาพจิตจะกลายเป็นปัญหาด้านสุขภาพที่ทำให้เกิดการสูญเสียเป็นอันดับ 1 ของโรคไม่ติดต่อทั้งหมด ดังนั้น เนื่องในวันสุขภาพจิตโลกนี้ จึงขอเชิญคนไทยทุกคนได้หันมาให้ความสำคัญกับการดูแลสุขภาพจิตใจของตนเองและคนรอบข้างให้เข้มแข็ง ไม่มองข้ามการส่งต่อความรู้สึกที่ดีต่อกัน ร่วมมือกันป้องกันความสูญเสียอาจเกิดขึ้นกับคนในครอบครัวหรือคนรอบข้าง” น.ส.ไตรศุลี กล่าว